Davlat statistika qo‘mitasi ma’lumotlariga ko‘ra, 2020 yilning 9 oyi davomida FHDYo organlarida 614,7 ming nafar tug‘ilganlik holatlari qayd etilgan. Foto: Getty Images Qo‘mita xabarida aytilishicha, bu o‘tgan yilning shu davriga nisbatan 24,9 ming nafarga ko‘p. Tug‘ilganlik holatlari hududlar bo‘yicha tahlil etilganda eng ko‘p tug‘ilishlar soni Samarqand viloyatida (74,4 ming nafar), eng kam Sirdaryo viloyatida (15,6 ming nafar) qayd etilganligi kuzatildi. Ushbu ko‘rsatkich aholi soniga nisbatan tahlil qilinganda Surxondaryo viloyatida eng ko‘p, ya’ni har ming nafar aholiga 28 chaqaloq to‘g‘ri kelgan bo‘lsa, Qoraqalpog‘iston Respublikasida eng kam, ya’ni har ming nafar aholiga 20 chaqaloq to‘g‘ri kelganligi kuzatildi.